CGTrader|  |
| Komercinis pavadinimas | CGTrader |
| Forma | UAB |
| Pramonė | Kompiuterinė grafika |
| Įkurta | Lietuva Lietuva(2011 m. (2011 m.)) |
| Įkūrėjas (-ai) | Marius Kalytis ir Dalia Lašaitė |
| Centrinė būstinė | Vilnius, Lietuva |
| Produkcija | 3D modeliai |
| Darbuotojų | 51 (2018 m.) |
| Tinklalapis | www.cgtrader.com |

**CGTrader** – Lietuvoje veikianti tarptautinė elektroninės komercijos platforma, kurioje 3D dizaineriai prekiauja skaitmeniniais trimačiais modeliais. Ši internetinė platforma leidžia dizaineriams ir modeliavimo studijoms įkelti, parduoti ar dalintis savo 3D modeliais su bendruomene. Kūrėjai ir dizaineriai gali pirkti šiuos 3D modelius ir juos naudoti tiek komerciniuose, tiek nekomerciniuose projektuose. 

„CGTrader" startuolis buvo įkurtas 2011 m. pritraukus finansavimą iš „Intel" korporacijos rizikos kapitalo įmonės „Intel Capital" bei Lietuvoje veikiančios „Practica Capital". 2017 m. „CGTrader" pritraukė 2 mln. eurų investiciją iš estų rizikos kapitalo fondo „Karma Ventures". Įmonės pavadinime akronimas reiškia *CG – Computer Graphics*. Įmonė įsikūrusi technologijų parke „Vilnius Tech Park".

Įmonę įkūrė 3D modeliuotojas Marius Kalytis. Jam kilo idėja suburti dizainerius į vieną bendruomenę, kur jie galėtų savo jau sukurtus modelius pardavinėti potencialiems užsakovams. Per kelerius metus svetainėje susikaupė nemažai įvairiausių modelių: nuo namų apyvokos ir interjero daiktų iki baldų ir aksesuarų. 2016 m. gegužės mėn. „CGTrader" pranešė, kad platforma pasiekė 500 000 modelių ir 500 000 naudotojų. 2017 m. birželio mėn. ji pasiekė daugiau nei 1 000 000 naudotojų. 2018 m. rugpjūčio mėn. „CGTrader" naudotojų skaičius perkopė 1,5 milijono. 2018 m. duomenimis, „CGTrader" paslaugomis naudojasi apie šimtas „Fortune 500" įmonių.

Trimačiai modeliai
------------------

Komerciniai modeliai „CGTrader" priekyvietėje skirstomi į tris pagrindines kategorijas: trimačiai kompiuteriu generuoti vaizdai, paruošti 3D spausdinimui ir mažo poligoniškumo modeliai (pastarieji naudojami žaidimuose ir papildomoje realybėje ar virtualios realybės programose). Kūrinius įkeliantys autoriai nustato aprašymus, vaizdus, ​​vaizdo įrašų peržiūras, kainodarą. Įkėlėjai taip pat turėtų pasirinkti vieną iš aukščiau minėtų kategorijų, pateikti daugiau techninių detalių apie savo modelius. „CGTrader" leidžia pirkėjams tiesiogiai bendrauti su modelių autoriais. Pirkėjai taip pat gali siūlyti savo kainą, derėtis su dizaineriais, užsisakyti individualius modelius.

„CGTrader" bendruomenės portale registruoti vartotojai gali naršyti 3D dizaino pamokų sekciją ir dizainerių galerijas, demonstruojančias jų meno kūrinius, skaityti įmonės tinklaraštį, dalyvauti forumo diskusijose bei 3D dizaino konkursuose.

Pasiekimai
----------

2015 m. „CGTrader" laimėjo „Global Pitch" konkursą, 30 000 eurų prizą kasmetiniame IT renginyje „Latitude59" Estijoje, I vietą „Startup Fair Pitch Challenge" technologijų ir inovacijų festivalyje „Login" Vilniuje.

2016 m. „Forbes" išskyrė „CGTrader" tarp 8 ambicingiausių Lietuvos startuolių.

2017 m. „CGTrader" pelnė Kylančios žvaigždės apdovanojimą sparčiausiai augančių Vidurio Europos įmonių reitinge „Deloitte CE Fast 50".

Šaltiniai
---------

1. ↑  Intel Capital invests in two 3D printing companies Archyvuota kopija 2017-09-23 iš Wayback Machine projekto.
2. ↑  „Lietuviškas startuolis pritraukė „Intel" pinigus". *Delfi mokslas*. 2014-02-11. Nuoroda tikrinta 2024-02-16.
3. ↑  „„CGTrader" pritraukė 2 mln. Eur investiciją". Verslo žinios. 2017 m. gruodžio 12 d. Nuoroda tikrinta 2018 m. lapkričio 7 d..
4. ↑  „500k Users, 500k Models: CGTrader Is Now The Biggest". *CGTrader*. Nuoroda tikrinta 2016 m. rugpjūčio 18 d..
5. ↑  Butler Millsaps, Bridget. „Congrats in Order: CGTrader is Now the Largest 3D Model Marketplace in the World, with 500,000 Designs". *3dprint.com*. Nuoroda tikrinta 2016 m. rugsėjo 2 d..
6. ↑  „1,000,000th user has just joined CGTrader". *CGTrader*. Nuoroda tikrinta 2017 m. birželio 27 d..
7. 1 2  „CGTrader reaches 1.5 million users - a 15-fold increase since 2014". TCT Magazine. 2018 m. rugpjūčio 14 d. Nuoroda tikrinta 2018 m. lapkričio 7 d..
8. ↑  „#LATITUDE59: CGTrader, winner of the Pitching Competition 2015 talks about the event and the year that followed". *Startup Estonia*. Suarchyvuotas originalas 2016-08-20. Nuoroda tikrinta 2016 m. rugpjūčio 18 d..
9. ↑  Kalvaitis, Julius. „The winners of LOGIN Startup Fair Pitch Challenge announced". *LinkedIn*. Nuoroda tikrinta 2016 m. rugpjūčio 18 d..
10. ↑  Inamedova, Laura K. (2016 m. gegužės 30 d.). „8 Most Ambitious Startups From Lithuania". Forbes. Nuoroda tikrinta 2016 m. rugpjūčio 18 d..
11. ↑  Stašaitytė, Vytenė (2017 m. lapkričio 8 d.). „Apdovanotos sparčiausiai Vidurio Europoje augusios Lietuvos technologijų įmonės". Verslo žinios. Nuoroda tikrinta 7 November 2018.

Nuorodos
--------

* Oficiali svetainė
* Cgtrader.com – antra galimybė pamirštiems 3D modeliams Archyvuota kopija 2017-09-23 iš Wayback Machine projekto.